ورنر آربر

ورنر آربر 
ورنر آربر ہک سوئس مائیکروبیالوجسٹ تے جینیٹکس دے ماہر ہن ۔ اوہناں امریکی محققین ہیملٹن سمتھ تے ڈینیل ناتھنز دے نال 1978 وچ ریسٹرکشن اینڈونیوکلیئز دی دریافت تے فزیالوجی یا میڈیسن دا نوبل انعام حاصل کیتا ۔ انہاں دے کم ریکومبیننٹ ڈی این اے ٹیکنالوجی دی ترقی دی راہ ہموار کیتی ۔ 

 ابتدائی زندگی تے تعلیم 
ورنر آربر 3 جون 1929 کوں گرینچن ، آرگاؤ ، سوئٹزرلینڈ وچ پیدا تھئے ۔ انہاں ابتدائی تعلیم سوئٹزرلینڈ وچ حاصل کیتی تے بعد وچ سوئس فیڈرل انسٹیٹیوٹ آف ٹیکنالوجی زیورخ توں کیمسٹری دی تعلیم حاصل کیتی ۔ سائنس نال انہاں دی دلچسپی اینہی دور وچ ودھݨ لڳی۔ 

 سائنسی سفر دا آغاز 
تعلیم مکمل کرݨ توں بعد ، آربر کجھ عرصہ مختلف یونیورسٹیاں وچ تحقیق کریندے ریہے ۔ ول او یونیورسٹی آف جنیوا وچ بطور پروفیسر کم شروع کیتا ۔ 

 ریسٹرکشن اینڈونیوکلیئز دی دریافت 
آربر دی سب توں اہم تحقیق ریسٹرکشن اینڈونیوکلیئز (restriction endonucleases) تے ہئی ۔ انہاں پتہ لڳایا کہ بیکٹیریا وچ کجھ اینجھے انزائمز ہوندے ہن جیڑھے ڈی این اے (DNA) کوں خاص جاہیں توں کٹ سڳدے ہن ۔ انہاں انزائمز کوں ریسٹرکشن انزائمز (restriction enzymes) وی آکھیا ویندا ہے ۔ انہاں دی دریافت نال ڈی این اے تے جینیٹک انجینئرنگ دے شعبے وچ انقلاب برپا تھی ڳیا ۔ 

 ریکومبیننٹ ڈی این اے ٹیکنالوجی 
ریسٹرکشن انزائمز دی دریافت نال سائنسداناں کوں ڈی این اے کوں کٹݨ تے جوڑݨ دا طریقہ مل ڳیا ۔ ایں نال ریکومبیننٹ ڈی این اے (recombinant DNA) ٹیکنالوجی دی ترقی تھئی ، جیندے ذریعے مختلف جانداراں دے ڈی این اے کوں ملیا تے نویں ونکی دے جاندار پیدا کیتے جا سڳدے ہن ۔ 

 نوبل انعام 
1978 وچ ورنر آربر ، ہیملٹن سمتھ تے ڈینیل ناتھنز کوں "ریسٹرکشن اینڈونیوکلیئز دی دریافت تے مالیکیولر جینیٹکس دی ترقی وچ ایندے اطلاق  کیتے فزیالوجی یا میڈیسن دا نوبل انعام ݙتا ڳیا ۔ 

مہاندرے سائنسدان دی حیثیت نال سنڄاݨ

ورنر آربر ہک عظیم سائنسدان ہن جنہاں مائیکروبیالوجی تے جینیٹکس دے شعبے وچ اہم کردار ادا کیتا ۔ انہاں دی تحقیق نال ڈی این اے تے جینیٹک انجینئرنگ دے بارے وچ اساݙی سمجھ وچ ٻہوں اضافہ تھیا ہے ۔ 

ورنر آربر ہن وی زندہ ہن تے سائنس دے شعبے وچ اپݨا کردار ادا کریندے پئے ہن ۔